40 फीसदी करदाताओं तक भी नहीं पहुंच पा रही नपा की टीम
वित्तिय वर्ष खत्म होने से पहले नपा की राजस्व वसूली के लेकर शुक्रवार को सीएमओ ने जब ईमानदारी से कर देने वाले 60 प्रतिशत करदाताओं की सराहना करते अपनी टीम से पूछा की बाकी 40 प्रतिशत तक पहुुंचने में क्या दिक्कत है तो इसका जवाब नहीं मिला। बाद में सर्वे, रिकार्ड, अपडेट करने सहित अन्य रिपोर्ट बताई गई पर सीएमओ ने कर्मचारियों को और बेहतर काम करने की हिदायत दी।
संपत्ति सर्वे में शहर में मौजूद 32 हजार संपत्ति कर दाताओं द्वारा जमा कराए जाने वाले संपत्ति कर में भी अंतर सामने आया। संपत्ति के भौतिक सत्यापन में वार्ड 1 किटियानी क्षेत्र के 62 ऐसे मकान मिले जिन्होंने नया निर्माण कर भवन का क्षेत्रफल को बढा लिया लेकिन संपत्ति रिकार्ड मे इसका स्वमूल्यांकन नहीं किया। इससे नपा को इन मकानों से कम राजस्व मिल रहा है। इस पर नपा सीएमओ ने कहा कि ऐसे मकानों ने निर्माण अनुमति कब ली थी इसके दस्तावेज निकालकर तब से अब तक का संपत्ति कर वसूलने को कहा। बैठक में बताया नपा द्वारा 2011 के बाद अब संपत्ति का सर्वे कराया जा रहा है। जिससे मकानों की संख्या, क्षेत्रफल में बदलाव जैसी जानकारी सामने आएगी। सर्वे 6 माह में पूरा होगा।
कर नहीं चुकाने पर नोटिस के साथ कुर्की करने की भी कार्रवाई करें
नपा सीएमओ ने समीक्षा बैठक में कहा कि नपा के काउंटर तक आकर जो कर जमा कर रहा है वे ईमानदार करदाता है। 60 प्रतिशत लोग नपा में आकर कर दे रहे। ऐसे में आदतन कर बचाने या छुपाने वाले 40 प्रतिशत करदाता तक पहुंचने में क्या दिक्कत है। नपा की टीम को ऐसे करदाताओ की लिस्टिंग करे। नोटिस जारी करे और कर नहीं चुकाने पर राजस्व नियमों में कुर्की, नोटिस की कार्रवाई करें।
45 फीसदी राजस्व तो पालिका को अपनी ही संपत्ति से लेना बाकी है
नपा की शहर में माैजूद संपत्ति से 35 प्रतिशत वसूली की जानकारी से भी सीएमओ नाराज दिखे। उन्हाेंने नपा की संपत्ति से वसूले जाने वाले 57 लाख सालाना में से केवल 20 लाख तक वसूली होने का कारण जानना चाहा तो बैठक में बताया गया कि वसूली लगातार हो रही है। रिकार्ड अपडेट नहीं हुआ है।अब यह वसूली 55 प्रतिशत तक हो गई है। इस पर सीएमओ ने कहा कि अब भी 45 प्रतिशत राजस्व तो हमे अपनी ही संपत्ति से लेना बाकी है, इस पर ध्यान दिया जाए।
कटे नल कनेक्शन का आंकड़ा सही किया जाए
जलकल वसूली की समीक्षा में बताया कि नपा रिकार्ड में 29000 नल कनेक्शन है। यह रिकार्ड भी कई दिनों से अपडेट नहीं हुआ है। नल कनेक्शन के लिए आए आवेदन आने पर जलकल विभाग ने नल तो काट दिए लेकिन राजस्व विभाग हर महीने जल शुल्क खाते में दर्ज कर रहा है। इससे राजस्व आंकड़ा विसंगति पूर्ण हो रहा है। यह सुधार कम नहीं हुआ तो जवाब नहीं मिलने पर सीएमओ ने कहा पिछले 5 साल में काटे गए नल कनेक्शन के आवेदन के आधार पर राजस्व रिकार्ड एक माह में अपडेट किया जाए। जिससे जलकर वसूली का सही सालाना लक्ष्य सामने आए।
ये हंै कर वसूली की स्थिति
बकाया करों की वसूली के लिए नपा ने संपत्ति कर, जलकर, समेकित कर, शिक्षा उपकर वसूली जैसी 4 प्रमुख मदों के लिए 6 स्थाई काउंटर लगा रखे हैं। भूमि भवन किराया और बाजार वसूली सहित बकाया वसूली की टीम फील्ड में निकलती है। फील्ड की टीम की वसूली 40 प्रतिशत से कम है तो काउंटर पर बैठने वाले भी 60 प्रतिशत राजस्व वसूली कर पा रहे हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva